ANTIDOPINGOVÁ AGENTÚRA 
  SLOVENSKEJ REPUBLIKY

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Žaneta
Priezvisko:		Csáderová			Titul: Mgr. PhD.
Funkcia:			riaditeľ 
Znalosť jazykov:		anglicky, rusky
Názov organizácie:	Antidopingová agentúra SR
Adresa:			Hanulova 5/C, 841 01 Bratislava 
		
2.	ZAHRANIČNÁ PRACOVNÁ CESTA

Štát:			Francúzsko
Mesto:			Paríž
Termín:			25. – 26. september  2017

Prijímajúca 
organizácia:  		UNESCO
Sekcia mládeže, športu a telesnej výchovy
Divízia výskumu sociálnych vied a politiky
Sektor sociálnych a humánnych vied

Adresa:			7, place de Fontenoy
				75352 PARIS Cedex 07
				Francúzsko

Účel cesty:                      MEDZINÁRODNÝ DOHOVOR PROTI DOPINGU 
			            V ŠPORTE 
			            6. VALNÉ ZHROMAŽDENIE ZMLUVNÝCH STRÁN 

Účastník za MŠVVŠ SR:	Mgr. Lýdia Babiaková	, Odbor športu, Sekcia štátnej   
                                        starostlivosti o šport,  MINISTERSTVO ŠKOLSTVA, VEDY,  
                                       VÝSKUMU A ŠPORTU SLOVENSKEJ REPUBLIKY
Spôsob 
financovania: 			ZPC bola plne financovaná z rozpočtu Antidopingovej   
 agentúry SR - riaditeľ
3.	RÁMCOVÝ PROGRAM POBYTU

Dátum/čas:		25. september 2017 / 09.30 - 18.00 hod.
				26. september 2017 / 10.00 - 18.00 hod.
				6. KONFERENCIA ZMLUVNÝCH STRÁN
				MEDZINÁRODNÉHO DOHOVORU PROTI DOPINGU	Navštívené 
organizácie:		UNESCO
				
Kontaktované osoby:	Klara NOVOTNA – Permanent Delegate of Slovak Republic to UNESCO
				Jarmila FREAUD - Chargée de mission La Délégation de la République slovaque auprès de l’UNESCO
	
4.	PRIEBEH ROKOVANÍ

Medzinárodný dohovor UNESCO proti dopingu v športe - ratifikovalo k 1. augustu 2017 celkovo 187 zmluvných štátov z celkového počtu 195 čo je okolo 94 % . Konferencia zmluvných strán je štatutárny orgán, ktorý sa zvoláva každé dva roky s cieľom dohliadať na vykonávanie a monitorovanie Medzinárodného dohovoru proti dopingu v športe a jeho ustanovení. Signatári sú rozdelený do štyroch skupín, kde je určitý počet štátov a Slovensko je zaradené do skupiny 2. Celkovo je v druhej skupine 25 štátov. Jednotlivé skupiny si volia svojich zástupcov, ktorí vedú rokovania s kanceláriou. Pre Slovensko bola zvolená prezidentka Rumunskej antidopingovej agentúry p. Prof.Univ.Dr.Graziela Vajiala. 
Okrem 187 signatárov dohovoru všetkých členských štátov UNESCO sa vyzývajú na účasť na tomto zasadnutí kľúčový partneri, ktorými sú Svetová antidopingová agentúra (WADA), konajúca ako poradný orgán, Medzinárodný olympijský výbor (MOV), Medzinárodný paralympijský výbor (IPC), Rada Európy (RE) – CAHAMA, INTERPOL, iNADO – združenie národných antidopingových organizácií, medzinárodných športových organizácií.
Konferencia poskytne jedinečnú príležitosť zástupcom štátov prijať inovatívne opatrenia s cieľom posilniť monitorovacie povinnosti zmluvných štátov a zlepšiť model riadenia konferencie zmluvných strán. 

OTVORENIE  KONFERENCIE ZMLUVNÝCH STRÁN PIATEHO ZASADNUTIA A STANOVISKÁ HOSTÍ

Otvorenie Konferencie a úvodné rokovanie viedla pani asistentka generálnej riaditeľky UNESCO Nada Al-Nashif . Konferencie sa zúčastnilo viac ako 300 účastníkov, ktorí zastupovali okolo 100 zmluvných strán a pozorovateľov.

SCHVÁLENIE ZÁVEREČNEJ SPRÁVY PIATEHO STRETNUTIA
ZMLUVNÝCH STRÁN

SCHVÁLENIE PROGRAMU ŠIESTEHO ZASADNUTIA KONFERENCIE
Predsedajúci predložil návrh programu rokovania Konferencie a nadväzný časový
rámec obsiahnutý v predloženom dokumente (ICDS/6CP/Doc.2). Návrh programu rokovania bol valným zhromaždením jednomyseľne schválený. 

VOĽBA PREDSEDAJÚCEHO KONFERENCIE
Konferencia pre nasledujúce dvojročné obdobie zvolila súčasného predsedajúceho pána Mohammed Saleh Al Konbaz ( prezident, Saudi Arabian Anti-Doping Committee, Saudi Arabia). Predsedajúci pán Al Konbaz následne poďakoval plénu za dôveru delegátov zmluvných strán, ktorú bude následne rozvíjať v konkrétnej práci pri ďalšom napĺňaní princípov Dohovoru a jeho efektívnej implementácie v podmienkach zmluvných strán. Za reportéra bol zvolený  predstaviteľ Veľkej Británie  p. Patel Hitesh. Zvolený úrad tiež zahŕňa podpredsedov Dominikánsku republiku, Kórejskú republiku, Rumunsko a Togo.
Boli prednesené  príspevky týkajúce sa témy „Integrita športu a hodnotové vzdelávanie prostredníctvom  športu”. Príspevky predniesli zástupca WADA p. David Howman, zástupca z Afriky , Čile a Japonska. Japonsko navrhlo implementovať rezolúciu týkajúcu sa vzdelávania založeného na hodnotách. Antidopingové hnutie sa nemôže spoliehať iba na represívne opatrenia detekcie dopingu (dopingové kontroly) a sankcie, ale podporovať, navrhovať a vykonávať vzdelávacie programy, týkajúce sa antidopingu pre športovú komunitu (športovci, tréneri, lekári a ostatný sprievodný personál). Vzdelávanie založené na hodnotách nie je iba pre oblasť antidopingu, ale sa prenáša do všetkých sfér života športovca. Navrhli, aby boli vyčlenené finančné prostriedky pre Fond ale aj Národné antidopingové programy na plánovanie, implementáciu, hodnotenie a monitorovanie školiacich antidopingových programov prostredníctvom vzdelávania založeného na hodnotách.

PREDSTAVENIE MEDZINÁRODNÉHO DOHOVORU PROTI DOPINGU
V ŠPORTE
Predsedajúci priblížil obsah predloženého dokumentu (ICDS/6CP/Doc.15), ktorého spracovanie koordinoval sekretariát UNESCO. Dokument sa týkal výsledkov hodnotenia Medzinárodného dohovoru UNESCO boja proti dopingu v športe. Hodnotenie spracoval sektor sociálnych a humanitných vied.
Odporúčania boli v oblasti:
1.	Riadenia – napr. Posilniť predsedníctvo, aby mohlo medzi zasadnutiami COP     
          pracovať na určitých menších prijoritách.
2.	Zviditeľnenia – nominovanie ambasádorov do dohovoru (top športovcov), posilnenie 
          partnerstva s ostatnými kľúčovými partnermi v oblasti antidopingu.
3.	Monitorovania – zlepšenie online dotazníka ADLogic, aby sa otázky sústreďovali na
   aktuálne zmeny v oblasti antidopingovej politiky, otázky ohľadom rodovej rovnosti v  
   rámci antidopingových politík zmluvných štátov, konsekvencie pre štáty, ktoré 
   neoznamujú nezhody zistené pri súlade s dohovorom, spolupráca s WADA, Radou 
   Európy pri zosúladení otázok , týkajúcich sa dodržiavania ustanovení 
   dohovoru.Aktívna pomoc krajinám, ktoré majú problém s dodržiavaním ustanovení 
   dohovoru.
4.	Zdieľanie informácií – vytvorenie platformy na zdieľanie informácií, zapojenie do
   výskumných projektov s cieľom preukázať dopad vplyvu dohovoru na národnú 
   úroveň.
5.	  Fond pre elimináciu dopingu v športe - zavedenie tematického zamerania fondu na každé dvojročné obdobie s cieľom umožniť väčšiu koordináciu a zdieľanie poznatkov v rámci všetkých projektov. Vytvoriť online nástroj na predkladanie žiadostí,  ktorý bude usmerňovať žiadateľov v každej etape žiadosti o poskytnutie požadovaných informácií pred presunom do ďalšej fázy. Mobilizácia zdrojov zo súkromného sektora.

MONITOROVANIE A IMPLEMENTÁCIA MEDZINÁRODNÉHO DOHOVORU PROTI DOPINGU V ŠPORTE

V liste zo 14. apríla 2017 generálny riaditeľ UNESCO vyzval všetky zmluvné strany Dohovoru vyplniť dotazník ADLogic ohľadom dodržiavania ustanovení Dohovoru. Do 26. júna 2017 vyplnilo 81 zmluvných strán online dotazník ADLogic. Slovensko bolo medzi nimi. Šestnásť zmluvných štátov začalo vyplňovať dotazník, ale tento proces neskončilo. Slovenská republika v roku 2015 plnila na základe zaslaného Dotazníka ustanovenia Dohovoru na 53% čo bolo vyhodnotené ako nedostatočné (hranica bola 60 %). Podľa nového Dotazníka ADLogic za rok 2017 bolo vyhodnotenie plnenia 81% čím sa Slovenská republika dostala do vyhovujúcej úrovne plnenia jednotlivých článkov Dohovoru. 
Pri porovnaní sú rezervy v plnení článkov 10 (potravinové doplnky),  článok 20 (profesionálny etický kódex), články 21,24, 25, 27 tieto sa týkajú vzdelávania a odbornej prípravy v oblasti antidopingu pre športovcov, trénerov a sprievodný personál. Najslabšie bodové plnenie máme ako krajina v oblasti antidopingového výskumu ( napríklad šporové vedy). 

PREZENTÁCIA SVETOVEJ ANTIDOPINGOVEJ AGENTÚRY(WADA)
Prezentácia p. generálneho riaditeľa WADA Oliviera Niggli sa týkala smerovania a implementácie nových aktivít Svetového antidopingového programu WADA. Na základe vyšetrovacieho reportu p. McLarena bola suspendovaná Ruská antidopingová agentúra (RUSADA) a aj ruské antidopingové laboratórium. Ruskí športovci nemohli štartovať na Olympijských hrách a ani na Paralympijských hrách v RIU. To spustilo množstvo opatrení, ktoré sa postupne vytvárali na pôde Svetovej antidopingovej agentúry. Pokračuje sa v nápravných opatreniach na pôde Ruska, kde sa očakáva verejná akceptácia McLarenovej správy, umožniť prístup k uskladneným vzorkám v moskovskom laboratóriu a musí prebehnúť plánovaný audit počas septembra. Ďalej WADA  monitoruje jednotlivé individuálne prípady, ktoré prešli na riešenie do jednotlivých medzinárodných športových federácií. Zriadená Oswaldova komisia MOV reanalyzuje všetky skladované vzorky zo ZOH zo Soči. Apeluje na spoločných partnerov, ktorí môžu robiť viac ako doteraz, a to v oblasti vzdelávania, zdieľania informácií ,vývoja  a implementácií konzekvencií. Hlavné oblasti, ktoré plánuje WADA posilniť sú edukačné programy, akreditácia laboratórií, asistovanie a pomoc signatárom, monitorovanie súladu s Kódexom, manažovanie informátorov, audity, vyšetrovanie a hlavne uplatnenie konzekvencií pre signatárov, ktorí nebudú v súlade s Kódexom.  WADA plánuje prehodnotiť svoje riadiace zložky, etablovanie nezávislého antidopingového orgánu a samozrejme posilniť spoluprácu a partnerstvo s UNESCO.
Boli odprezentované výsledky nezávislého hodnotenia Dohovoru a predstavenie nezávislého preskúmania antidopingovej politiky v Ruskej federácii.
DOPLNOK K PRÍLOHE I. : ZOZNAM ZAKÁZANÝCH LÁTOK A METÓD                                - MEDZINÁRODNÁ NORMA

Schválenie aktuálneho zoznamu zakázaných látok pre  rok  2017 (ICDS/6CP/Doc.9) ako medzinárodnej  normy WADA a prílohy I – Medzinárodného dohovoru proti dopingu v športe. 

FOND PRE ELIMINÁCIU DOPINGU V ŠPORTE

V dokumente (ICDS/6CP/Doc.11)  je účtovná závierka fondu pripravená predsedníctvom finančného riadenia (BFM) za obdobie od 1. januára 2016 do 31. júla 2017. Všetky príjmy a výdavky, ako aj všetky zmeny v rezervách alebo zostatky fondov sú prezentované, rovnako ako rozdelenie výdavkov medzi tromi prioritnými oblasťami fondu, ktorý schválila Konferencia zmluvných strán. Tieto tri prioritné oblasti boli: vzdelávacie projekty zamerané na mládež a športovými organizáciami, politické poradenstvo a monitoring rozvojových programov. Príjmy boli 416,640.46 (dolárov). Od roku 2008 čerpalo 108 zmluvných strán  na projekty zamerané na boj proti dopingu v športe celkovo 4,2 miliona dolárov. Do dnešného dňa bolo poskytnutých 218 projektov (vrátane 23 regionálnych): 61 projektov z Afriky; 14 z arabských štátov; 29 z Ázie a Tichomoria; 49 z Európy a Severnej Ameriky; a 65 z Latinskej Ameriky a Karibiku. Pokiaľ ide o priority fondu, 173 projektov sa zaoberalo vzdelávaním, 36 projektov na budovanie kapacít, pričom deväť sa týkalo politického poradenstva.
Fond je jediným globálnym antidopingovým grantovým mechanizmom, ktorý podporuje vlády pri realizácii preventívnych aktivít v rámci krajiny podľa identifikovaných potrieb.
Generálny riaditeľ UNESCO by mal iniciovať každoročnú finančnú kampaň na podporu fondu prostredníctvom výročného listu a vyzvať štáty, ktoré sú zmluvnými stranami dohovoru, aby poskytovali pravidelné dobrovoľné príspevky vo výške aspoň 1% svojho celkového príspevku do riadneho rozpočtu UNESCO.
Ďalej bol prednesený operačný plán na obdobie 2018 - 2019. Činnosť zvolených členov schvaľovacieho výboru Fondu bude pozastavená v poslednom štvrťroku 2017 a prvom štvrťroku 2018. Členovia sa znovu stretnú spolu s členmi predsedníctva COP až v poslednom štvrťroku roku 2018, aby analyzovali výsledky a prijali strategický smer. Príspevky do fondu by sa počas tohto obdobia nemali zastaviť, skôr by mali pokračovať v hromadení a vytváraní rezervy účtu.
Schválil sa plánovaný operačný plán vo výške 1 746 250 dolárov na realizáciu a správu fondu na odstránenie dopingu v športe za obdobie 2018 – 2019.
Kamerun, Čile, Čína, Taliansko, Kuvajt a Ruská federácia boli zvolení za členov schvaľovacieho výboru fondu na roky 2018-2019.

ZÁVER ŠIESTEHO ZASADNUTIA KONFERENCIE ZMLUVNÝCH STRÁN

Sekretariát UNESCO poďakoval valnému zhromaždeniu zmluvných strán za ich vysoko odborný a profesionálny prístup. Predsedajúci predniesol záverečné slová a odprezentoval termín nasledujúceho zasadnutia, ktorý je naplánovaný na  rok 2019. 

DÁTUM NÁSLEDNÝCH ZASADNUTÍ  

	Následné expertné zasadnutie UNESCO sa uskutoční :
            2019  – MEDZINÁRODNÝ DOHOVOR PROTI DOPINGU 
	V ŠPORTE 7. VALNÉ ZHROMAŽDENIE ZMLUVNÝCH   				STRÁN

5.	ZÁVERY A RELEVANTNÉ ODPORÚČANIA:

 pre Antidopingovú agentúru SR

-	uplatňovať obsah výsledného monitoringu Dohovoru UNESCO pri tvorbe legislatívy v oblasti štátnej politiky zameranej na šport, a to konkrétne boja proti dopingu v športe,
- 	pokúsiť sa vyvinúť určitú spoluprácu s vysokoškolskými inštitúciami v otázke realizácie a podpore antidopingového výskumu, ktorý by následne mal slúžiť na tvorbu vedecky podložených fyziologických a psychologických antidopingových vzdelávacích programov založených na hodnotách,, 
- 	spolu s vládnymi a športovými organizáciami nastaviť národný akčný plán v oblasti boja proti dopingu v športe,  
- 	Antidopingová agentúra SR musí implementovať všetky odporúčania z WADA dotazníka ohľadom súladu dodržiavania Svetového antidopingového kódexu, 
-          úlohou Antidopingovej agentúry SR  je monitorovať, harmonizovať pravidlá a regulácie v oblasti antidopingu v športovom hnutí a na vládnej úrovni, pretože čistý šport je založený na spoluzodpovednosti všetkých zúčastnených,
- 	pokúsiť sa čerpať finančné prostriedky z fondu pre elimináciu dopingu v športe, 
- 	zabezpečiť postupnú odbornú informovanosť športovcov ohľadom doplnkov výživy, a to prostredníctvom spolupráce producentov a distribúcie týchto potravinových doplnkov. 

ZOZNAM OBDRŽANEJ DOKUMENTÁCIE

Všetky materiály boli obdržané prostredníctvom WEB stránky:
http://www.unesco.org/new/en/social-and-human-sciences/themes/anti-doping/conference-of-parties/sixth-session/

6.	PRÍNOS 

	Na osobné pozvanie pani Kláry Novotnej, veľvyslankyne Stálej delegácie SR
pri UNESCO a s jej kolegyňou pani Jarmilou Freud sa uskutočnilo bilaterálne pracovné stretnutie s riaditeľkou ADA SR a štátnou radkyňou odboru MŠVVaŠ SR.
Pri veľmi priateľskom stretnutí bol vyjadrený aktuálny stav a východiská antidopingovej
politiky SR pre obdobie aktuálneho roku 2017 ako odborného garanta zmluvnej strany
Dohovoru a problematika jeho uplatňovania v systéme štátnej správy, ako aj v pripravovaných a zamýšľaných legislatívnych zmenách antidopingovej regulácie. Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie MEDZINÁRODNÉHO DOHOVORU PROTI DOPINGU V ŠPORTE v podmienkach Slovenskej republiky ako jeho zmluvnej strany. Predmetné poznatky budú na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

7.	SPÔSOB ZVEREJNENIA SPRÁVY 

Správa je zverejnená na webových stránkach  www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 02.10.2017

Vypracovala: 	Mgr. Žaneta Csáderová, PhD.